Lav et referat af nedenstående tekst:

Tekst:
Tre kranbrødre på 175, 280 og 331 tons ankom mandag til Aalborg Havn. De store kraner får nok at lave i havnen, hvor de blandt andet skal flytte containere og vindmøllevinger. - De skal bruges til at sikre os fremadrettet de næste 10-12 år. Og så skal de selvfølgelig erstatte nogle ældre kraner, så vi får en helt ny kranpark af de store havnemobilkraner, siger havnekaptajn Peter J. Petersen. Kranerne kommer fra den nordtyske havneby Rostock. I løbet af det seneste døgn er de blevet sejlet til Aalborg, hvor de selv kan køre i land. - De er faktisk operative, når de bliver sat om bord nede fra fabrikken, og de er operative, når de kører i land. Det er selvfølgelig sådan, at når de er fuldt udstyrede, så skal vi være forsigtige med de ting, der er monteret på dem, men det går fint, siger Peter J. Petersen. Det tager nogle timer at få hver af de tre store kraner i land, men det lykkes forholdsvis problemfrit. De nye kæmpekraner erstatter nogle af havnens ældre og noget mindre kraner. - Det gør havnen mere moderne. Det gør havnen mere effektiv og fremtidssikret, siger Peter J. Petersen.

Referat:
Tre store kraner ankom mandag til Aalborg Havn. Kranerne skal være med til at give havnen et løft.